สังคมข่าวหุ้นเล็กเซียวหงส์
ดัชนีหุ้นไทยปิดตลาด 1,558.03 จุด ลดลง 6.56 จุดมูลค่าซื้อขาย 37,147 ล้านบาทปรับตัวลงสอดคล้องภูมิภาคก่อน “ทรัมป์” แถลงต่อสภาคองเกรสคืนนี้ ลุ้นมีประเด็นนโยบายปฏิรูปภาษี หากเป็นแผนลดภาษีตามคาดไว้ ตลาดสหรัฐมีความน่าสนใจขึ้น วันนี้มีโอกาสแกว่งไซด์เวย์มีแนวรับ 1,545 จุด แนวต้าน 1,570 จุด...
28 ก.พ. 2560

ดัชนีหุ้นไทยปิดตลาด 1,558.03 จุด ลดลง 6.56 จุดมูลค่าซื้อขาย 37,147 ล้านบาทปรับตัวลงสอดคล้องภูมิภาคก่อน “ทรัมป์” แถลงต่อสภาคองเกรสคืนนี้ ลุ้นมีประเด็นนโยบายปฏิรูปภาษี หากเป็นแผนลดภาษีตามคาดไว้ ตลาดสหรัฐมีความน่าสนใจขึ้น วันนี้มีโอกาสแกว่งไซด์เวย์มีแนวรับ 1,545 จุด แนวต้าน 1,570 จุด…
*…OCEAN พบบิ๊กล็อต 31 ล้านหุ้น  (หรือ 4.28%) ราคาเฉลี่ย 1.40 บาท ว่ากันว่าผู้ทำดีลก็คือ “ชัยรัตน์ วิไลเลิศโภคา” หนึ่งในผู้ถือหุ้นรายใหญ่ เพราะดูจากการสัดส่วนถือหุ้น OCEANมันเท่ากันเป๊ะเลยอ้าวแล้วใครมารับต่อล่ะเนี่ย.!?…
*…RPH หุ้นน้องใหม่ เปิดตัววันแรกอาจดูไม่แรงเปรี้ยงปร้าง เหมือนกับรุ่นพี่ๆ แต่นี่แหละคือคาแรคเตอร์หุ้นที่ บล.ธนชาต มาเป็นที่ปรึกษาทางการเงิน ลองสืบค้นกันดูเหอะ..เห็นชัดว่าวันแรกไม่ค่อยแรง แต่หลังจากนั้นหุ้นจะค่อยปรับขึ้นต่อเนื่อง เรียกว่าเป็น  “มวยร้อนช้า” หรือ “เครื่องยนต์ดีเซล” อันนี้เปรียบเทียบกันตามอำเภอใจกันได้เลย..แต่หากดูจากปัจจัยพื้นฐาน บอกได้คำเดียวว่า “ต้องซื้อ” เลยครับ…
*…ส่วนรุ่นพี่ETE โดน “ปู้ยี่ปู้ยํา” กระหน่ำรุมโทรมกันไม่ต่างกับฮายีน่า..รุมทึ้ง! ทำเอาหุ้นหลุดจองไปแล้ว..โอวน่าเสียดายหุ้นดีๆ มีตำหนิไปซะแล้ว ที่นี่จะกลับมาก็ไม่ง่าย..ว่ากันว่า “ทั้งเจ๊..ทั้งหมอ” ไม่รู้ใครทิ้งก่อนใคร แต่ที่แน่ๆ ETEเละเป็นโจ๊ก..!!…
*…UNIQ เหมือนจะกู้หน้าหุ้นรับเหมาก่อสร้าง ได้พอสมควร หลังงงบอกมากำไรเพิ่มขึ้น แถมปันผล 0.33 บาท ต่างจากบางรายกำไรลดลงหรือบางรายหากำไรไม่เจอ.! ต้องวัดกันปีนี้ละว่าด้วยงานเมกะโปรเจ็กต์ที่หลั่งไหลเข้ามา แต่ละค่ายจะไขว่คว้ากำไรกันได้มากน้อยแค่ไหน.!?…
*…นี่คือการส่งสัญญาณ “ล้มโครงการโรงไฟฟ้ากระบี่” หรือไม่..! เมื่อจู่ๆ “บิ๊กตู่” พล.อ.ประยุทธ์ จันทร์โอชา นายกรัฐมนตรี สั่งการให้สำนักงานนโยบายและแผนทรัพยากรธรรมชาติและสิ่งแวดล้อม (สผ.) ทำหนังสือถึงกระทรวงพลังงานเพื่อแจ้งให้การไฟฟ้าฝ่ายผลิตแห่งประเทศไทย (กฟผ.) ยกเลิกผลการวิเคราะห์ผลกระทบสิ่งแวดล้อม (EIA) และผลการวิเคราะห์ผลกระทบสิ่งแวดล้อมและสุขภาพ (EHIA) ที่ได้ดำเนินการไปก่อนหน้านี้ โดยเป็นห่วงเรื่องกระบวนการมีส่วนร่วมของประชาชน ที่ต้องดำเนินการอย่างโปร่งใส เป็นสิ่งที่รัฐบาลให้ความสำคัญเป็นอย่างมาก..อ้าวงงๆๆๆ กันไป…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา9.30-10.00 น.พบกันสดๆ กับ“มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพาสงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัยปกป้องและทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น